
Mjesečno ilustrirano glasilo 

n ajKe Božje Lurdske. 

Dozvolom crkvenoga i redovničkoga starješinstva 

Ure gj u je: 

0. Bernardin Škri¥ aniđ, ProYinc. 


Sijena za čitavu godinu I kruna. 


Rukopise i pretplatu treba slati, 

Ocu Bernardinu, Provincijalu kapucina. 

„Po Mariji k Isusu !“ 

Riečka tipografska udruga dioničarsko društvo. Rieka. 


Dopisi uredništva. 



Gosp. P. /. u Z. — Prvi Vas je dakle broj našega li- 
stića napunio veseljem ; milo mi je ! Budite uvjereni, da 
nije samoga Vas, jer smo sa svih strana primili upravo 
srdačnih čestitaka od naših pretplatnika. 

Gospogjici K. S. u B. Vaše me je požrtvovno nasto- 
janje oko širenja «N. G. L.« upravo zadivilo. Oh ! kad bi se 
za Vama poveli svi drugi! — Živjeli! Milostiva Djevica, nek 
najobilnije nagradi Vaše nastojanje. 

Jednome ljubitelja Dj. Lurdske u Dalmaciji . Vode smo 
Lurdske poslali na više strana, tako da smo i mi sami 
skoro ostali bez nje. Onima, kojima još nijesmo poslali 
Lurdske vode, molimo, da se malko ustrpe, bez dvojbe 60 
je primiti. — Na drugi dio Vašega pisma, dopustite mi, da 
Vam ovo primijetim : Premudrost se Božja obično služi sla- 
bima (Krist, Spasitelj, ribarima!) da izvede vanređna djela. 
Ima tome skoro dvije tisuće godina, što se doslovce ispu- 
nja ona Evangjeoska riječ: »Što je ludo u očima svijeta, 
Bog je izabrao, da zasrami mudrace*. Mi se ne pouzdajemo 
u svoje neznatne i slabe sile, nego podižemo svoje oči k 
Nebu i molimo dragoga Boga i Njegovu Presvetu Majku, 
da blagoslovi naša skromna poduzeća na korist sv. Vjere i 
našega naroda. — Uzmite za primjer malu Bernardicu 
Subiru !.,.. # 

P. Ocu M. K. kap. Varaždin. Blažena Vaša znatiželj- 
nost ! Nu kad toliko želite znati, koliko smo na Rijeci našli 
pretplatnika, evo me, da Vani udovoljim želji ! Ni manje ni 
više do sada, nego 1340 ! Braća zdravo, hvala našoj miloj 
Majci Mariji ! — Milo nam je, da se glasnik svima do- 
pao u Varaždinu. Fn Sp. radi sve u šesnaest za raširenje 
«N. G. L.», a vjerujte mi, da bi se uslijed mnogobrojnih 
narudžbi više puta našli u neprilici, da nam nije našega 0. P., 
— pravoga specijaliste u .... otpravljanju. Bratski pozdrav 
svima ! 

Velec . Gosp. Fr< Juri .... Dabci. Samo pozorno pratite 
i Čitajte «N. S. L.», pak ćete znati sve potankosti za hodo- 
čašće u Lurd. Nastojtejoš koga naći za naše hodočašće. Ži- 
vjeli! Do vidova na Rijeci u kolovozu! Hvala na mnogobroj- 
nim pretplatnicima, koje ste nam poslali. 

RIJEKA, dne 8 ožujka 1908. 


Br. 2. 


NAŠA 

<^OSPA hURDSKA 

^ Urednik i izdavatelj O. Bernardin Škrivanić, Provincijal. 

r = ŽENI = ^ 

u naj velebni j em smislu, ;\kN 

ŽENI I 

blagoslovljenoj megju ženama, 11 

ŽENI, I 

koja spaja nespojive odlike žene : 
neporočnost Djevice i plodovitost Majke d 

UREDNIŠTVO 

„J5faše <§ospe kurflslte« 


cijeloga Kršćanstva kliče najvećim zanosom. 


Lijepoj Gospi male Bernardice, krasnoj Kćeri 
Neba, uzdanici i spasu naroda našega, u čijoj je 
zemlji sv. Kučića na Trsatu za 3 godine i 7 mje- 
seci ostala, prigodom Njezina Jubileja u ime cije- 
lokupnoga Hrvatskoga naroda vapimo naj odu- 
ševljenje: 


Na osvitku Pedesete zore 11. veljače, Majku 
Našu, Ufanje naše, Ljubav našu u ime svih 
sinova sv. Franje najsrdačnije pozdravljaju 
( — — \ žarkim nPHFO 

ZDRAVO! 

Članovi Hrvatske Provincije \\/p~ 
-inVM Kapucina. ((/, 

NAŠA GOSPA LUKDSKA. 


Lurd I ^ATMOS. 



Čitatelj će biti čuo za taj maleni otočić: On se 
nalazi med mnogobrojnim otočjem, koji stoje razasuti 
izmegju Grčke i male Azije. Sada je u Turskim rukama. 
Za Rimsko su doba na taj otočić slali u progon- 
stvo i na prisilan rad sve one, koji su u očima oholili 
Rimskih careva štogod skrivili! Tako je i ljubljeni 
učenik Isusov, sv. Ivan tamo dospjeo. 

Na tome se dakle otočiću prikaza Gospodin 
sv. Ivanu, koji je vezan teškim lancima i shrvan te- 
gobom svoga progonstva do posljednjega časa ispo- 
vijedao svoju nepokolebivu vjeru u Isusa Krista. Tu 
je on takogjer napisao najtežu knjigu sv. Pisma: 
Otkrivenje. 

U njoj stoji pisano: 

Ja, Ivan, vidjeh veliki znak na nebu : „Ženu odje- 
venu suncem, a mjesec ispod njezinih nogu, gdje se 
bori i pobjegjuje ljutoga zmaja.“ 

U Lurdu, dne 11. veljače, jedno ubogo djevojče 
gleda u blistavom svijetlu Ženu rajske ljepote, kojoj 
su noge ovjenčane sa dvije divne ruže, gdje vapi : 
„Pokora, pokora, pokora. . . Molite za grješnike!“ 

To je glas mile Djevice i Majke naše Neoka- 
ljane, koja nas milo i ljubezno poziva na pokoru i 
molitvu, te bodri na borbu proti neprijateljima sv. 
Vjere, Crkve i svećenstva. 

... I eto ja, Ivan, vidjeh Angjela Gospodnjega, 
koji je držao u rukama znak Boga živoga, kako vapi: 
„Nemojte činiti zla onima, kojima smo na čelu utisnuli 
znak Boga živoga. . 

LOV KUK';. 


Bemardica Subiru. 

Taj znak, o kojemu nam govori sv. Ivan, jest 
takogjer ljubav, pobožnost i nepokolebivo pouzdanje 
u Presv. Djevicu. Nikome, koji goji pravu i temeljitu 
pobožnost naprama toj milosrdnoj Djevici, ne će ništa 
nahuditi ni tijelo, ni svijet ni sotona paklena. Pobožnost 
je naprama Majci Božjoj jasan biljeg preodabranja i 
vječnoga spasenja. Ta kako da ta milostiva Majka 
dozvoli, da bude osugjen onaj, koji je za svoga ži- 
vota širio njezinu slavu i zazivao njezino slatko ime? 

Sv. Ivan napokon veli u Otkrivenju, da je vidio 
grad, koji je bio okićen kao zaručnica svome zaručni- 
ku. Taj grad, okome govori sv. Ivan, jest Marijin Lurd. 

Oh! zaista ništa toliko ne veseli nebesa i većom 
utjehom i oduševljenjem ne napunjava srca katolika, 
kao veličajni prizori, koji se zbivaju u Lurdu. 

Pa zaista, kad je Kršćanstvo većim zanosom, 
slavljem, oduševljenjem i vjerom pozdravljalo Isusa u 
Presv. Hostiji, kao što Ga dandanas u Lurdu poz- 
dravlja? U kojem se ikada vijeku sv. Hostija nosila 
u skupocjenijoj, blistavijoj i bogatijoj pokaznici (mon- 
stranci 1 ), nego li se sada u Lurdu nosi? Kad je 
Isus na svečaniji način i većim čudesima pokazao, da 
je On u istinu prisutan u Presv. Otajstvu, nego li to 
danomice pokazuje u Lurdu, dijeleći na vapaje odu- 
ševljena naroda slijepima vid, gluhima sluh i hromima 
hod? A kad se ikoja pjesma glasnije, zarče, toplije, 
oduševljenije orila u čast preslatke Djevice po vasi- 

*) Doista je pokaznica u Lurdu nešto vanredna. Darovala 
ju je nek!i osoba, čije ime mora ostati nepoznato. Ta pokaz- 
nica ima 63 kipa u plohorezbi, Spilju Lurdsku i kip BI Dj. Lurd- 
ske, 32 medaljona, na kojoj je naslikano 100 osoba. Imade 1300 
dijamanta, 4100 rijetkih dragocjenih kamenova, 22 zvijezde od 
briljanta i 32 sjajna liljana, koji okružuju Lurdsku Spilju. Ovu 
je pokaznicu izradio u Lionu g. Kollat, a radilo je na njoj 
pune četiri godine 36 izabranih radnika. Darovana je Lurdskome 
Svetištu onaj dan, kad je bila krunidba Majke Božje. 


onome kat. svijetu, nego li se sada ori iz hiljada grla 
ona divna Lurdska pjesan : Zdravo, zdravo, zdravo 
Marijo ! 

Oh ! ne, nikad nije Kršćanstvo, vidjelo takvih pri- 
zora! Ono ih ne pamti ! . A ja, Ivan, vidjeh novi grad 
Jeruzalem. 

Krist, naš dobri. Otkupitelj, hoće da zavlada 
svijetom po svojoj Majci, kao što je upravo Nju iza- 
brao za Majku, kad nas je htio otkupiti. Dokazom 
nam je Lurd ! 

Dakle svi k Mariji, po Mariji, s milom Marijom 
k dragom Isusu! 




BRAĆA 8MO! 

Bratstvo ! evo vam rijeci , koja se Često čuje od revo- 
lucionaraea , socijalista i anarhista. 

Nu da vidimo, da li oni u istinu poštuju ovu riječ 
i da li prema njoj djeluju, jer se stablo poznaje po plodu. 

Ti isti, koji na sav glas viču: bratstvo! protjerali su 
iz Francuske, što redovmika, što redovnica preko 200.000, 
sigurno u ime... bratstva! 

Biskupima su i svećenicima nepravedno oteli crkve i 
sjemeništa, dakako i to u ime... bratstva ! 

Istjerali su ih usred ciče zime iz stanova samo zato, 
jer su im braća ! 

Razne zaklade, koje su vjernici ostavili Crkvi, oteli 
su joj, jer je na njihovome bor jaku velikim slovima napisana 
riječ.... bratstvo ! 

Prave katolike Francuze proglašuju u njihovoj vla- 
stitoj domovini strancima i opet samo zato, jer ih ljube 
ko..., braću! 

Nije li to nakaza bratstva, koju naučavaju socijalisti 
i anarhisti!... Mi katolici čvrsto vjerujemo, da smo svi 
braća, jer imamo jednoga zajedničkoga Oca na nebu, a i 
naš Vogja, Krist Spasitelj, svakome je doviknuo: „Vi ste 
svi braća 

Oni pak, koji neprestano naglašuju i viču: bratstvo, 
jednakost, sloboda, a proganjaju, tlače , mrze na sve one, koji 
se ne stide javno priznati katolicima, jesu jednostavne va- 
ralice, jer jedno govore, a drugo rade. 




6 NAŠA GOSPA KURDSKA. 


Jubileja Jeka. 

LURD 1858.-1908. 


Spjevao „Cetinski mlinar 0 . 



Pedeset je na izmaka ljeta , 

Što glas jeknu širom bjela svijeta 
I uzdrma Pireneja mir: 

„Ja sam, ja sam Bezgrješno Za - 
[čeće“ ; 

I na žalu Gave žuboreče 
Proistekč spasonosni vir. 

Pedeset je ljeta na uviru 
Što vjernici očima upiru 
Čudotvorni u Djevičin Grad; 
Pedeset je ljeta na izmaku , 

Što se tuđe svakom siromaku 
Blaži duše i tijela jad. 

Lijepo čislo, polovina vjeka , . . , 
Gle i opet svjetom ori jeka 
Vjerne djece na taj Vjepi god; 
Neki mole za pomoći Djevu, 
Veličaju neki ju u spjevu, 

Neki Lurdu svoj pokreću hod. 


Svjet se sprema sa sviju strana 
Na proslavu Jubilejskog dana, 
A Hrvati, Djevo, narod tvoj? 
Zar med pucim da su zadnji oni? 
Dokle ječe svjeta milioni 
Zar da njihov ne čuje se poj ? 

Oj, vjera je Hrvatskoga sina 
Vela kao Jadranska pučina, 
Tvrda kao Velebita kam ; 
Mali / narod, tekar nas je laka, 
Al y nam ljubav k Mariji je jaka : 
Svako srce maleni je hram. 

Ne gradimo neizvadnih snova, 
Ne imamo praha ni topova, 

Da grmimo , da se trese svjet, 
AV imamo, što ipaka godi: 
Iskren poklik, kojim srce rodi: 
„ Tvoji jesmo, tvoji ćemo mfjet!“ 


Tvoji jesmo, Lurdska Gospo draga, 
Srdaca nam darivamo blaga 
Tebi na tvoj jubileja god; 

Tvoj smo narod, ti nas od zla brani, 
Daj neka nam ljepši svanu dani 
Da vjek ti se ne s nevjeri rod! . . . 


i 

To je — rekosmo — naša lozinka. Svijet opaki, 
pokvareni, svijet ne će više da pozna Boga za go- 
spodara. Kristov mu je jaram težak, njegove zapovijedi 
nepodnošljive pak ih sprezirom od sebe odbija. Pun 
predsuda ne će da čuje ni samo jednu riječ o Kristu. 
On se jadan boji, da ne bude nadvladan od one sile, 
koja je toliko okorjelih srdaca za sebe predobila. — 
Okreće uporno glavu od svoga miloga Spasitelja i 
psuje ga od srdžbe i očaja. Strasti su obladale njime 
i regbi, da mu je sugjeno, da bude pogubljen. 

Nu ne zdvajajmo ! Ne gubimo nade ! 

Čovjek često radi proti razumu, ali teško proti 
osjećaju i čuvstvu svoga srca. Stoga je potrebito, da 
tome buntovnome svijetu pokažemo, pripovijedamo i pred 
oči nosimo slatki i mili lik Djevice, koja je puna milosti i 
ljepote. Marija je toli moguća, a uz to neizmjerno mi- 
losrdna. Ona je najsličniji i najsavršeniji uzor ljudskih tež- 
nja, koji nalazi put, da prodre i u najokorjelija srca i da 
predobije najtvrdokornije i najopornije. — Primjerom 
neka nam služi Henrik Lassere, odvjetnik, koji je za- 
dobivši zagovom Prečiste Djevice Lurdske vid, napi- 
sao Njoj na čast djelo, koje je prevedeno na sve je- 
zike. Što istom da rečemo o romanopiscu Izmanu 
(Huysmans), koji se je pred par godina obratio i od 
odlučnoga bezvjerca i pokvarenoga romanopisca po- 
stao gorljivi kršćanin i napisao divnu knjigu u čast 
BI. Djevice Lurdske: Les foules a Lourdes. (Mnoštva 
u Lurdu), gdje je izlio sav svoj žar i zahvalnost, ko- 
jom je njegovo srce plamtjelo spram Neokaljane. 


8 NAŠA GOSPA LUltDSKA. 

Nu tko da nabroji i pokaže sve milosti, koje 
Dobrostiva Majka dijeli danomice svijetu ? 

Leon je XIII. jednom prigodom rekao, da se ve- 
like stvari đogagjaju zagovorom Majke Božje Lurdske. 

Oh ! svi, koji trpe, nek se k Njoj obrate, ta 
Ona je tješiteljica žalosnih ! 

Svi dakle, koji imaju bilo prijatelja, bilo muža, 
bilo brata, bilo sestru — a opazili su na njima, da 
mrze na sve ono, što je Hristovb — neka se svom 
dušom obrate Mariji, ta Ona je : Utočište grješnika. 

Vi jadni bolesnici, koji imate toliko podnositi, 
obratite Joj svoje plačne oči moleći Je, da vam ili 
povrati zdravlje ili dade jakost, te uzmognete strplji- 
vo podnositi svoj križ, ta Ona je, braćo moja: Zdrav- 
lje bolesnika. 

Uvijek Je molimo, bez prestanka Je zazivljimo, 
ali nada sve kroz ovu godinu, kad slavimo Pedeset- 
godišnjicu Njezinih prikazanja. Ovo je naime godina 
milosti, godina Njezina slavlja, pak nema dvojbe, da 
će tijekom ove godine osobito izobilje svojih milosti 
dijeliti svima onima, koji Je budu prosili. 

Molimo Je za sve naše mile, a ne zaboravimo 
ni svoje krasne Domovine, pa isprosimo od lijepe Go- 
spe, da nam uvijek ostane vjerna Kristu i Njegovu 
namjesniku, sv. Ocu Papi. 

ii»iiii]iiiii!iniiiiinii»iiitiii»iii»inii»niiii[iiii»niiiiiiniiiii»imiini»iiiiiii»iiiini»ni»i»i»ii'»ni»i»ni» | l | i || i |1111111111111111 ' 111 11111111111111 

Svaki se list tim većma širi i zauzimlje maha, što 
je veći broj njegovih suradnika. Neka se dakle 
oko „Naše Gospe Iyurdske“ sakupi 
jaka četa, koja će perom širiti njezinu slavu. Svi 
naši pretplatnici vješti peru, naročito oni, koji na 
laki, pučki način pišu, nek se sjete našega listića. 

Fiiiii!iiiiiiiiiii!aiiiiiii iiBii;i!iiimiiiniiiiiinniin!iiiiiiiniiiiiini«i»ii;«iiiiiBi«i»iii»iiiiiBi»i»iiirii»iilTiBnnn!ifiiiiiBHiif iiHiiiiiiTii 

dalmatinac i ^^arija. 

Spjevao ,,Cetinskj mlinar 11 . 

Većkrat dušman vjere i prosvjete Smion mornar lagju na pučinu 

Zagazio i u Dalmaciju; Otiskiva, Mariju priziva , 

Dalmatinac junak se ne smete: IV se vrača zdrav u domovinu, 

Mača hvata, prizivlje Mariju; Mariji se vruće zahvaljiva; 

I dušmana mlavi A usred domaje 

Jačega na broju , Pred slikom Marije 

A pobjedom slavi Žižak podrhtaje, 

Pomoćnicu svoju ; Ljuba ga nalije. 

Ta junački Dalmatin Ta kud išo Dalmatin, 

Vjeran sin je Marijin. On je sinak Marijin. 

Sunce jarko suro s‘ enje žari , Gradom, selom ; u polju i gori 

Vrela sahnu, rodno bilje strada , Marija se prizivlje i časti , 

Ginu l'jepe Dalmacije čari, I večerom i kad zora zori , 

I mnoga je uništena nada. Bilo vedro , ii oblaci tmasti. 

Dalmatinac soko Nju poštuju rada 

Zazivlje Mariju, Bogci, imučnici , 

/ nebo visoko Starci, djeca mlada, 

Daje rosu tiju; Zdravi i bonici. 

Ta pobožni Dalmatin Tad svugdje je Dalmatin 

Dragi sin je Marijin. Bogoljubnik Marijin. 

Snjeg i bura; kruta zima vlada , Tom svjedoci širom Dalmacije 

A koliba puna ubogara, Brojne Crkve , bogati Oltari , 

Kod njih b’jede i crnoga glada, Vruće do njih molitvice tije 

AV ih zdvojnost ipak ne obara: I vjernika raznovrsni dari. 

Znadu puni nade Nij' doduše zlato, 

Mariji s' uteći, Ni drugo kamenje, 

A ona im znade AV j 1 od srca dato, 

U pomoć priteći ; Dosta za znamenje : 

Ta potrebni Dalmatin Da je i sad Dalmatin, 

Miljenik je Marijin. K6 i prije, — Marijin. 

Čuj, Marijo, vapaj Dalmacije, 

Zapuštene danas od mnogoga, 

Sam od tebe, naše Majke, nije, 

Daj uskori sa pr’jestolja svoga: 

Da nam sloga grane 
1 sjedini sine, 

Sloboda osvane 
Ljepša domovine, 

1 nek’ svaki Dalmatin 
V'jek ti bude vjeran sin ! 

» . . . Postavio sam se na veliki trg blizu crkve sv. 
krunice, S obje strane položili bolničari na odar nevoljnike, 
što ih pobjednica smrt već bila ogrnula mrtvačkim platnom 
smrtne bljedoće i stiske. Tik domene stenjale su i hroptale 
dvije djevojke, jednoj 18, drugoj 21 godina. Dalje vidim kle- 
rika posve osušena od sušice. Za njim leži mladić ili bolje 
da reknem jedno strašilo od ljudskog bića. Udovi su mu 
posve okrnjeni. Vidiš dvije male ruke i dvije male noge, gdje 
se grozničavo tresu. Ovdje leži 12godišnje dijete, što je posve 
ohromilo od gnjilih kostiju. Malo dalje kleči jedan otac kraj 
8gođišnjeg sinčića svoga. Blizu mene priko vala kljenut hrp- 
tenjače jednu redovnicu na odar. Tamo ima drugih nevolj- 
nika: nos i lice izio im strašan lupus ili rak. Prava je to 
izložba svakojake ljudske bijede. Dok bolesnici očekuju do- 
lazak euharistične procesije, dobrovoljne duše dvore ih veli- 
kodušno i bez straha od grdnih rana ; druge opet prolaze 
kroz redove i krijepe jadnike vodom iz čudesnog vrela. 

U taj čas presveti oltarski Sakramenat ostavlja spilju. 
Ore se liturgične pjesme pred svetištem. Primiče se svečani 
čas milosti. Svećenik na gornjoj stubi ispred bazilike pređ- 
moli litanije. Vjernici zanosno iz dna srca ponavljaju pripjev: 
„Draga naša Gospo Lurdska, izliječi bolesnike naše!“ 

Pod zlatnim baldahinom približuje se sjajna pokaznica. 
Za njom idu biskupi iz gradova Tarba, Verduna, Frežia. 
Molitva ozvanja sve glasnije, sve toplije. Žarko sunce povisuje 
radost i sjaj svečanosti. Nada nađimlje sva srca. 

Sada svećenik s pokaznicom izlazi ispod baldahina i 
prolazi kroz redove bolesnika. Tu se odigrava prizor, što 
ga pero ne može da opiše. Kao da novi dah života oživljava 
te ljudske podrtine. Sve se miče, sve moli i plače, sve kao 
da je preobraženo. Sve kao da silu nanosi euharističnom 
Spasitelju: „Gospodine, koji sve možeš, izliječi naše boles- 
nike! Reci, neka hromi hode, neka slijepi progledaju, neka 
gluhi čuju! Djevice Lurdska, priteci nam u pomoć !“ Silu 
nanesoše nebu i eto uspješe. Hosana u znak pobjede 


odjekuje. 

Tu se djevojka od 17 godina digla sa svojega odra. 
Ima tomu dvije godine, da nije više mogla hodati, goljenica 
joj bila sagnjila. Sad hoda i ide za povorkom. Ime joj je 
Albertina Diveleroye iz mjesta Olnej sir Orno... 

Presv. Sakramenat nosi se dalje. Druga 24godišnja 
bolesnica, Marija Loasroije, ostavlja svoj odar. Hroma kroz 
4 mjeseca, sad je posve izliječena, i u zahvalu zapjevaju Ma- 
gnificat. Za iste procesije najedanput ozdrave i gospojica 
Fanny Komb i redovnica bolesna na hrptenjači, sestra Be- 
nedikta Labr, i drugi bolesnici. Izliječeni sretnici redaju se 
pred crkvom sv. krunice. Svi se guraju do njih, pa bi ih 
zgnjavili, da nema redatelja. Ori se zahvala, a presveti Sa- 
kramenat blagosivlje vjernike, što kleče. Dok se jedna pro- 
cesija svršila, druga se sprema, da uz pjesme zahvalnice 
doprati čudesnim načinom izliječene u bolnice njihove. 

G. Kruppi, zastupnik radikalnih socijalista iz dep. Hote- 
Garon, kao svjedok ovoga prizora mora priznati, kako 
ga je sve ovo silno potreslo. General Jaquey, zastupnik iz 
Landa, kliče : „Ala je to krasno !“ 

Večernja bakljada (3500 vjernika) završuje ovaj dan 
milosti.... Preštanpano iz I. br. Vrhbosne g. 1908. 

1*^1 ^ ^ ^ ^ ^ ij^j j ^ ^ ^ ^ ^j| ^ |^| ^ ^j| ^ 

JMT Najtoplije preporučujemo: divno i 
sjajno ilustrirano djelo „KRITIČNU POVI- 
JEST LURD“, koju smo izdali upravo prigo- 
dom Pedesetgodišnj ice Majke Božje Lurdske. 
Ako nas u ikojemu poduzeću svi štovatelji 
Marijini moraju pomoći, to osobito u ovome 
šireći ga med svoje prijatelje. 

Djelo stoji 4 kr. siromašnijima i onima, 
koji naruče bar 3 komada dajemo i za 3 kr. 

Onima, koji se zauzmu za djelo, poslat 
ćemo za nagradu „ALBUM MAJKE BOŽJE 
LURDSKE“, koji ima 24 krasne slike. 

Ima 453 str. i 40 slika. 

Povijest Lurdskih Prikazanja. 


rije nego čitateljima našega milog 
listića počnem pripovijedati po- 
vijest Tvojih Prikazanja, o pre- 
slatka Djevice, dopusti mi, da Ti 
upravim slijedeću molbu: 

»*|K|§i% 0 Marijo, Ti sjajno svetište, 

posvećeni hrame živoga Boga i 
" glavno uporište našega ufanja, 
isprosi od Božanskoga Sina Svoga 
milost čitateljima ovoga Tvoga glasnika, neka po ovoj 
dirljivoj i uvijek miloj povijesti Prikazanja upoznaju 
Tvoju moć, pa neka uz Tebe, Majku svoju, na kojoj 
ljage ne ima, čvrsto i ustrajno prionu, u svakoj se 
potrebi kTebi djetinjskom ljubavlju utječu, a po Tebi 
se svom dušom priljube i uz Tvoga Božanskoga Sina! 


Preodabrana Lurdska Spilja. 

Lurd je lijep gradić Pireneja, u biskupiji Tarpskoj. 
Podiže se u sredini brda i klanaca, koji vode k naj- 
glasovitijim Pirenejskim toplicama. Položaj je Lurda 
krasan i romantičan. Oko njega vidiš zelene livade i 
ubava polja, guste gajeve i gole vrleti, plodne zemlje i 
brdašca, upravo veličanstvena pogleda. Nedaleko grada 
na zapadu uzdiže se ogromna hrid, poznata pod ime- 
nom: Masabjelska hrid. 

Na podnožju ove hridi teče rijeka, imenom Gava, 
u koju se slijevaju razni potoci sa okolnih vjekovitih 

ledenjaka. U ovoj je sivkastoj hridi narav iskopala 
spilju po prilici 2 metra visoku, a nešto više od p6 
metra duboku. Ta izdubina niti je tamna nit vlažna; 
slična je slovu O malko produljenu. Nešto je grmlja 
zgodno okruživalo spilju. 

Budući se nalazila na općinskome zemljištu, rijetko 
je tko tamo zalazio, osim pastira i ribara, koji bi za 
nevremena u njoj tražili zaklonište, jer joj je unutraš- 
njost bila posvema suha. U mjesecu je veljači g. 1858. 
jedini ures te doonda nepoznate spilje bila divlja ruža, 
koja je svoje granje rasprostirala na ulazu. 

Tu je dakle Spilju Božja Providnost odabrala da 
pokaže slavu i dobrotu Presv. Djevice. 

U toj se tamnoj i pustoj spilji dakle 18 puta 
udostojala prikazati prije 50 godina sama Kraljica Neba. 

Ovo je dakle samotno mjesto mila i dobrostiva 
Djevica odabrala za pozorište onih veličajnih prizora, 
koje sada zemlja s udivljenjem promatra. 

O divne li Providnosti Božje! 0 velike li mu- 
drosti Marijine! 

Ova je dakle spilja bila u zaboravi i rijetko kome 
bila poznata sve do 11. veljače 1858., do dana naime, kad 
se pred njom našla sabirući drva mila Bernardica Subiru. 

Tko je ta djevojčica i kako je tamo došla, čitatelj 
će naći u slijedećemu broju. 

=©=— 

Svaki se katolik može pretplatiti na „Našu Go- 
spu Lurdsku". Neka stavlja samo jedan jedini 
novčić na stranu svake nedjelje i eto mu bez 
ikakve žrtve potrebite krune za godišnju predplatu. 

Je li to nemoguće?! 

1 1 1 1 1 1 1 1 1 1 1 1 im 1 1 1 1 1 i 1 1 iniinjnj.i.1,1 jnannn,in?unn »njjiiiij.iniiiin i min iiiiiiiininiiiiiiiiiiiii 

Vanredno ozdravljenje u Engleskoj. 



Moj vlastiti utisak. 


Kad sam prvi put čitao to čudesno ozdravljenje, 
do suza me ganulo. Bio sam silno potresen. Pa mi 
je još i dandanas čuvstvo, što sam ga tada osjećao, 
živo u pameti. Ako sam uvijek iskreno štovao Gospu 
Lurdsku, od onoga sam dana podvostručio svoju lju- 
bav i žar napram toj milostivoj Djevici. 

Što je dakle na stvari? 

Radi se o čudesnom ozdravljenju jednoga re- 
dovnika Benediktinca, kojega je njegov poglavar po- 
slao u bolnicu grada Plimut. Taj je redovnik trpio 
od jedne nutarnje teške bolesti, za koju su liječnici 
izjavili, da je potrebito poduzeti barem četiri opera- 
cije, ali videći žalostno stanje bolesnikovo, rekoše, 
da on nije u stanju, da podnese samo jednu opera- 
ciju. Uvidjevši starješina samostanski Dom Aušer, da 
bolesniku nema više pomoći, naredi, da se ponovno 
povrati u Bukfast, da kad već jednom mora umrijeti, 
umre med svojom braćom. 

Ljudsko umijeće ne može ništa. 

Stanje se bolesnikovo svagdano pogoršava: če- 
sto baca krv sa kožicom. Hrana mu sastoji od neko- 
liko gutljaja mlijeka, kojim su ga zalijevali. Posljed- 

nih 10 dana ni toga njegov pokvareni želudac nije 
mogao podnositi. 

Liječnici su dakako očajavali, nijesu više imali 
nikakve nade u ozdravljenje. Budući daje to bilo sredi- 
nom mjeseca ožujka, njegova su braća samo molila, 




NARAMICAR 

(PODVORNIK BOLESNIKA) PRENOSI NEMOĆNIKA. 


da ga sv. Josip uzme k sebi na dan svoje svetko- 
vine, t. j. 19. ožujka. U noći istoga dana starješina 
samostana bi pozvan, da preporuči dušu umirućega 
brata. To njega u ostalom nije ništa iznenadilo. Do- 
šavši nagje ga u smrtnoj borbi. Vidjelo se, da je ne- 
prijatelj pakleni svom silom navalio na siromašnoga 
bolesnika, da bi ga nadvladao. Prizor je taj bio stra- 

šan. Subraća su mu sve moguće pokrepe duševne 
pružala, ali je bilo sve uzaludno, dok mu ne pružiše 
pravi ostanak sv. Križa, na što navala sotone paklene 
nestane. Malo za tim umirućemu donesoše sv. Pri- 
čest, a mir se malo po malo povrati. 

Nenadana nebeska pomoć. — Čudo ! 

Najedanput se lice bolesnikovo rasvijetli: 

„Evo Presvete Djevice! Oh kako je lijepa! — Oh Pre- 
sveta Djevice !“ Bilo je to divno vidjeti! Ali kako 
se ne začudismo — piše poglavar samostanski — 
kad bolesnik najedanput zavapi: „ Presveta mi Djevica 
veli, da se napijem one vode, koju mi je jučer poslala. 
Podajte mi vode, koju mi je poslala i ja ću ozdraviti! 
Ja još ne moram umrijeti već živjeti, da pronosim svije- 
tom slavu Prečiste Djevice “. Nitko nije shvatio ovih 
riječi, kad najednoč starješini pade na um, da je vratar 
pred večer primio bočicu Lurdske vode od gospo- 
dične Sampron. Vodu su bili postavili u bolnicu, jer 
je onda nemoćnik bio izgubio svijest. 

Pružiše mu dakle, da se napije, i u isti čas on se pri- 
digne i sjajućim licem od veselja klikne : „Ja sam ozdravio. 
Idem jutros da poslužujem dvije sv. Mise: koje će biti 
jedna pred oltarom Majke Božje, a druga pred oltarom 
sv. Josipa." Prisutni jedan drugoga u čudu pogledaše i 
rekoše: „On bunca, časovi su izbrojeni !“ Te je riječi 
poglavar dapače izgovorio glasno. Svi su uprli oči u 
umirućega očekujući njegov posljedni uzdah. Ali se 
on smiješio i šalio : „Dajte mi odijelo, ja ću se dignuti." 
U to zazvoni na molitvu. Misleći starješina, da je 
umirući još u nesvjestici i da može svaki čas premi- 
nuti, naredi nekim očima, da ostanu uz njega, a za 
tim otide na molitvu. Povrativši se iza po sata nagje 

brata, prije na umoru, gdje se digao, jede te se raz- 
govara s braćom, koji ga zapanjeni od čuda zaokru- 
žiše. 

Utisak. 

Ujutro je srećni ozdravljenik posluživao kod dvije 
sv. Misa, a jeo je višeput s osobitim tekom. Kad se 
liječnik povratio, čvrsto uvjeren, da će redovnika naći 
mrtva, obliše ga krupne suze, premda bijaše protestant, 
kad je ugledao u hodniku svoga bolesnika, kojemu se 
veselje i blaženost odrazivala na licu. 

Sjutradan otputova starješina s ozdravljenikom u 
Plimut. Liječnici ga najpomljivije pregledaše, ali ne na- 
gjoše ni traga bolesti. „Naš brat — piše više puta 
spomenuti poglavar — uživa potpuno zdravlje, on se 
ćuti tako dobro, da ne može željeti bolje. Ovo je 
ozdravljenje zaista nešto izvanredno. Tim više, što 
nitko nije niti molio za čudo i što su svi očekivali 
skoru smrt, već na svetkovinu prečistoga zaručnika 
BI. Djevice — sv. Josipa. 

Istinitost dogagjaja. 

0 svemu, što smo do sada pripovjedili, ne može 
biti niti najmanje dvojbe, osobito ne o prikazanju Pre- 
svete Djevice, koja se nije prikazala u onome obličju, 
kao maloj Bernardici. Isti dan, kad se čudo dogodilo, 
došao je u samostan biskup Plimutski, kojega se 
čudo vanredno dojmilo. Sve su Plimutske novine 
slale svoje dopisnike k sretnome ozdravljeniku. Tako 
je n. pr. u svome broju od 7. travnja 1907. prote- 
stanski dnevnik: Daily Cronicle, u Londonu isti do- 
godjaj tačno opisao. 

Sam liječnik bolesnikov, protestant, svečano izjavi, 
da je časovito ozdravljenje ovoga redovnika pravo čudo 

Posveta bi. Djevici Mariji, 

bez grijeha začetoj. 

Spjevala: Eugenija Šah. 



Svakim srcem neka sine Širom sv’jeta neka rudi 

Svetog plama zlatan sjev , Za te, Djevo, sveti plam, 

Tebi, Djevo, nek se vine, I u svakoj nek se grudi 

Sad pun žara slavospjev ; Tvojoj slavi vječni hram. 

Marijo, i . t. d. 

Marijo, uz barjak tvoj , Od v’ jekova ti nam sjajiš 

Srcem , dušom svatko stoj, Poput zv* jezde Danice, 
Prisizemo složno svi MiloŠću nas Božjom rajis, 

Vječnu vjernost Mariji! O nebeska štitnice! 

Marijo, i . t. d. 

Sa barjaka tvoga, Djevo, S nama sad ti žarko kliče 

Bergrjesnosti blista sjaj, Roda našeg vreli glas, 

Nebom, zemljom stoga evo S tvoje moči nek mu sviće 
Neka ori poklicaj : Sreća, sloga, mir i spas. 

Marijo, i. t. d. Marijo, i t. d. 

Nebom, zemljom, Djevo, ori 
Nas ti zavjet u taj Čas 
Vije se u rajske dvori 
Tvoje djece vrući glas: 

Marijo, uz barjak tvoj i. t. d. 


Sve naše čitatelje upozorujemo na čla- 
nak: U LURD!... koji se nalazi na omotu! 

Povesti, što veću i brojniju četu štova- 
telja Marijinih u Lurd, eto to Vam je, što 
nam dušu i srce zaokuplja. 

Ljubimci Marijini u kolovozu s nama u 
LURD! U LURD! 

Brodolom i milost Marije. 


Pred blagdan sv. triju Kralja, prošle godine Ni- 
kola Kumbatović, otac ujegov, i Marač gimnazijalac V. 
razreda, zajedriše malom lagjicom iz Rijeke put Omišlja 
(Otok Krk). Najedanput okrene strašna oluja, kojoj se 
mala lagjica neko vrijeme opirala, dok je jaki vihor 
ne prevrne. 

Pošto je more bilo silno uzburkano uzaludno je 
bilo nastojanje jadnika, da se spase. Neko su se vrijeme 
uprav zdvojno borili s morskim valovima, dok nijesu, 
smalaksale sile najprije ocu Nikolinu, i on prvi potone, 
a zatim gimnazijalac Marač, koji uvidjevši, da će ga 
domala proždrijeti morski valovi, pozdravi Nikolu, koji 
ga je uzaludno gledao spasiti, bolnim ,,Z Bogom, Ni- 
kola !“ — i već ga nije bilo vidjeti 

Nama nije do toga, da ovdje opisujemo osjećaje 
Nikoline, kad je sam vidio, kako je pred njegovim 
očima nestalo ponajprije oca mu, a zatim njegova prija- 
telja. Svakako je to maralo biti užasno..., a strah, da 
će i njega domalo naći ista sudbina, napunjao je nje- 
govo srce velikom tjeskobom. 

Dok su mu dušu morile tako tjeskobne misli, sine 
mu u pamet misao, da zazove u pomoć Onu, čiji se 
hram bijeli na romantičnom brdašcu povrh Sužaka. 
Sakupi dakle sve svoje duševne sile i iz dubine svoga 
srca zavapi, sred bijesnećih valova: „Majko Božja 
Trsatska, pomozi mi!“ 

I doista, mila mu Majka Milosti pomogne. Iza 
24 sata očajne borbe napokom se dovine kraja. 


NAŠA GOSPA LURDSKA. 21 

Dne 23. siječnja harni Nikola u zahvalu Djevici 
Trsatskoj ispuni zavjet, što bješe učinio sred morske 
pučine, a koji je do suza ganuo sve one, koji su ga 
na svoje oči vidjeli. 

Pa kako i ne bi?! 

U pratnji se svoga brata, zagovorom Majke Božje 
spašeni Nikola, na gola koljena popne preko ogrom- 
nih Trsatskih stuba (ima i preko 450!) i puzajući dogje 
u crkvu Majke Božje, gdje joj se svim žarom srca i 
duše svoje, zahvali na očitoj pomoći. 

Doista je imao pravo miljenik Marijin sv. Bernard, 
kad je rekao ; da se nije nikada čulo, da je ostao neu- 

slišan onaj, koji se je Njoj utjecao 

Zdravo! Zvijezdo mora, Zdravo! 

= 0 = 

Neustrašivi branitelji sv. Vjere. 

Kao takovi su se pokazali katolici u Francuskoj, 
nu osobito kat. Biskupi i svećenstvo. Bezbožna je 
Francuska vlada mislila, da će otevši svećenstvu 
plaću, stan, sjemeništa i sve, što je potrebito za uzdr- 
žavanje Bogoslužja, uništiti Crkvu u Francuskoj i da 
će se svećenstvo pokoriti njezinim odrebama, proti 
zapovijedi sv. Oca, ali što se dogodilo ? 

Katolici su, a njima na čelu biskupi i svećenici 
ostali nepomični kao klisura. Nikakvo ih obećanje 
nije moglo sklonuti, da ne poslušaju zapovijedi sv. 
Oca. Preko 40 hiljada svećenika voljelo je trpjeti glad, 
biti lišeno potrebite plaće i usred ljute zime izaći iz svog 
stana, nego li i za dlaku odustati od naloga Pija X. 

Eto zaista divna dokaza moralne snage i vječne 
mladosti lijepe naše sv. Vjere! 

Ti su junački svećenici i biskupi odgovorili Fra- 
masunskoj vladi ono, što su nekad rekli Apostoli na 
sudu: „ Više moramo slušati Boga, nego ljude". 

O odvažnog li odgovara! 

Bezbožnoj su vladi, koja im je nudila slobodu uz 
uvjete, koje po savjesti nijesu mogli prihvatiti, odgo- 
vorili kao sv. Ivan Krstitelj: „Non licet. — Nije nam dopu- 
dopušteno!“ 

O nepokolebivih li značajeva! 

Bezdušnoj vladi, koja im prijeti tamnicom, glo- 
bom, progonstvom, uzorni sljedbenici Apostola, odgo- 
varaju: Radije ko mučenici umiremo, nego da svoju 
savijest pogazimo. 

Velike li vjere! 

Još nas katolike nekoji ter nekoji hoće da nauče 
poštovati slobodu savijesti, koju Crkva već 20 vije- 
kova neustrašivo propovijeda! 

Nijesu li smiješni?! 

=®= 


Dne 24. veljače 1858. 

Piše 0. P. . . f 

U srijedu gore spomenute godine i mjeseca, 
mala se Bernardica nenadano okrene prema gledao- 
cima, te sva zaplakana u licu glasom jecajućim reče 
do tri puta : Pokora ! Pokora / Pokora ! 

Bijahu to, izjavila je ona kasnije, iste riječi, što 
ih je Gospa govorila. 

Ali zašto Presveta Djevica upravo ovu riječ 
opetuje tri puta? Zato, da nam pokaže i da nas 
uvjeri, da je jedna od najvećih naših potreba pokora, 


kaogtakogjer, da nam pokaže, da je to jedna od naj- 
važnijih nauka, koje nam je došla dati. 

Opetujući naime Marija ovu riječ hoće, da nam 
po prilici ovo reče : Da se mili sinci spasite za svu 
vječnost, prvo je sredstvo pokora, drugo pokora, treće 
takogjer pokora, koja mora trajati do smrti. 

Nu Prečista Majka opetuje po tri puta tu riječ i 
zato, jer ona ima u sebi tri različita značenja, koja 
BI. Nebeska Djeva hoće, da nas nauči u djelo pri- 
vesti. 

I. - Pokora prije svega znači : pokajat se za svoje 
grijehe. Tako je Isus govorio Židovima: „Ako ne bu- 
dete činili pokore svi ćete skupa poginuti", a sv. 
Ivan : „Činite pokoru, jer se približuje kraljevstvo 
Božje". 

Eto prve nauke, prve opomene Majke milosrgja. 
Ona govori grješnicima : Siromašna moja djeco, uvi- 
dite svoju nesreću ! Griješiti, to znači odreći se neiz^ 
mjernoga dobra, poradi dobra prolazna, zanemariti 
svoj vječiti spas za kakvu neznatnu nasladu. 

II. Drugo značenje riječi : Pokora, znači zadovolj- 
štinu za svoje grijehe. Zato svećenici, daju onome, 
koji se ispovjedi nekakvu „pokoru". U tome je smislu 
sveti Ivan doviknuo Židovima: „Činite plodove, dostojne 
pokore". 

Sretnih li onih, koji zadovolje na ovome svijetu 
za učinjene grijehe i razna svoja pomanjkanja. — Iz 
toga će imati neizmjernih koristi. Na drugome je 
svijetu sve stostruko : bilo kazne, bilo nagrade. 

Poslušajmo Majku svoju dobrostivu, koja nas 
pozivlje« na pokoru. Blaženi i* stoput sretni su oni, 
koji|će poslušati glas Marijin, koja je naredila Ber- 
nardici, da se ponizi i mrtvi ljubeći zemlju, jedeći 
trave.i pijući iz -još mutna vrela. 

III. Napokon Neokaljana Djevica po treći put 
vapi: Pokora, da nam usadi u srce temeljno obilježje 
kršćanstva, koje je: duh pokore. Sva zla, koja su 
obladala svijetom, Marija hoće da popravi s onom 
rijećju: Pokora. I doista gdje ne vlada pokora, tu 
vlada samoljublje, a svakome je poznato, da samo- 
ljublje ragja, nesamilost, okrutnost i prezir prama si- 
romahu, zato mjesto samoljublja neka svijetom, 
zavlada kako želi Presv. Djevica, duh mrtvenja, po- 
kore i sve će se promijeti na bolje. 

Oh! Marijo, daj da Te razumijemo i da Te slu- 
šamo. Ništa nek nas ne priječi, da tvojih opomena u 
djelo ne privedeno. 

Uvijek, nuna da sve kroz ovaj mjesec nereda, 
opačina, grijeha čuvajmo u srcu Njezine riječi. Kao 
revnitelji i širitelji Njezine slave nastojmo, da najtoč- 
nije vršimo Njezinu volju, koja je volja samoga Nje- 
zina Božanskoga sina Isusa. 

— - 0@0 

U Lurdu. 

Čemu će sve biti svjedoci ove godine stanovnici 
toga srećnoga Marijina Grada, to nije lako predvidjeti. 
Kakvi će se prizori odigradi kroz Jubilej Prikazanja na 
obalama žuboreće Gave, toga ne možemo sad javiti 
svojim cijenjenim čitateljima. 

Pedeset godina krallevanja i vladanja Neokaljane, 
pedeset godina milosti, čudesa, i to najvećih čudesa, 
pedeset godina dobročinstva, pedeset godina nepre- 
stana hodočašćenja sa svih strana svijeta, ne ima dvojbe, 
da će se najvećim sjajem, najžarčim poletom, najsr- 
dačnijim oduževljenjem, proslaviti u milome Lurdu. 

Svojim smo čitateljima u 1 br. našega glasnika, 
javili, kako se sa svih strana narodi upravo natječu 
za što veličanstveniju proslavu zlatnoga Jubileja Neo- 
kaljane. 

Sv. Otac Papa, koji upravo sinovsku ljubav goji 
spram Neporočne Djevice, podijelio je mnogobrojne 
milosti, o čemu smo mi takogjer u prvome broju 
govorili.'- i' J - 

On bi bez sumnje najradije sam glavom hodo- 
častio u Lurd ovom rijetkom zgodom, ali mu žalosna 
vremena, u kojima živimo, ne dopuštaju da ispuni 
jednu od svojih najžarčih želja. 

Sasvim tim on će se kao Otac i glava kršćanstva 
duhom i srcem pridružiti slavlju svega kat. svijeta, a 
budući mu nije moguće osobno prisustvovati svečano- 
stima, imenovao je kardinala Lekoa, nadbiskupa u 
Bordou, da ga zastupa na trodnevnici, kojom će se u 
Lurdu najsvečanije otvoriti zlatni Jubilej Prikazanja. 

Stanovništvo će grada Lurda, na čelu mu njegov 
načelnik i čitavo općinsko vijeće sa mnogobrojnim bi- 
skupima, svećenstvom i mnoštvom hodočasnika, koji 
će se taj dan naći u Lurdu, dočekat Papina posla- 
nika, u čiju će čast pobožni Lurdski gragjani rasvije- 
tliti Grad Pflkazanja v prirediti krasne slavoluke osobito 
na kododvoru, ulici Šoše i ulici, koja vodi k Masa- 
bjelskoj Hridi. 

Bit će to doista ganutljiv prizor i divno slavlje, 
kojim će stanovnici Lurda u ime svih katolika cijeloga 
svijeta najsrdačnije pozdraviti Pedesetu zoru 11. ve- 
ljače i dolazak Papina delegata. 

Osim svečanoga dočeka, rasvijete Lurda, a nada 
sve Lurdskoga svetišta, koje će biti rasvijetljeno sa naj- 
manje 14 hiljada raznovrsnih električnih žarulja (1) — 
Lurd će pjesmom proslaviti 11. veljače. Preko 300 pje- 
vača otpjevat će koralnu Misu o Prikazanju. 

(1) Nije li to nešto velebna! Kakov prizor se istom 
mora pružati oku, kad osim toliko hiljada žarulja mnoštvo 
od 40-50-60 hiljada hodočasnika, obilazi oko Lurdskoga Sve- 
tišta uz tihi žubor i romon obližnje Gave, u takozvanim ve- 
likim noćnim procesijama — . procession aux flambeaux — 
sa svijećama u ruci pjevajući nabožne pjesme? Svijet ne pamti 
tako veličanstvenih vjerskih manifestacija ! Crkvena ih po- 
vijest ne bilježi ! Ni sam Pariz ne podaje nam tako čarob- 
nih prizora! 

I sve se to razvilo u samih 50 god. uza sve zapreke, 
mržnje, progonstva, pamflete jednoga Zole, Bonefona i drugih, 
na riječi priproste pastirice Bernardice !.... Nije li to čudo 
nad čudesima?!... 

Odbor za proslavu Pedesetgodišnjice osobito 
toplo pozivlje u Lurd sve čudom ozdravljene, koje 
Francuzi zgodno nazivlju „miraculćs", da se dogju 
pokloniti Onoj, čijemu zagovoru imaju zahvaliti svoj život. 

Takovih će čudom ozdravljenih najviše biti u 
kolovozu. 

Oh ! da pokazala se Djevica, koja je satrla glavu 
sotoni paklenoj. 

U ovoj sretnoj godini, u ovoj godini, kad se 
slavi toli mila uspomena Tvojih Prikazanja, Tvoga 
slavlja, Tvojih pobjeda, tvoje ljubavi, Tvoga milosrgja, 
daj mila Majko i vazda Prečista Djevice, blagoslovi i 
budi u pomoći svim suradnicima, čitateljima, a nada sve 
širiteljima ovoga Tvoga lakokrila glasonoše, koji diljem 
Domovine širi Tvoju slavu, i učini, divna Gospo, da 
i oni, kao nekad Mojsije zavape : 

Otići ću, da vidim ovo veliko vigienje! 



Blažena Djevica Lurdska - u našoj domovini. 

Da naše pretplatnike, što više oduše- 
vimo za „N. G. L.“, i da što bolje i potpunije 
izvedemo našu lozinku : PO MARIJI k ISUSU, 
ovome smo broju na osvitku Jubileja Majke Bo- 
žje, pridodali punih 16 str. više. 

Ljubitelji i štovatelji Majke Božje Lurdske 
dakle na djelo 1 Širite posvuda „N. G. L. !“ 

j-iodočašće u L>urd. 

Još nam nije moguće, da javimo sve potankosti 
o ovome hodočašću, ali ćemo to sigurno učiniti u 
III br. Megjutim sada javljamo, da će putovanje tra- 
jati od 12 do 14 dana i da će iz Rijeke krenuti pr- 
vom polovinom kolovoza. Trošak će cijelokupnoga pu- 
tovanja stajati po prilici 300 kr. 

Da hodočašće što ljepše i urednije ispadne 
upravo se žilavo radi sa strane pokretača hodočašća. 

Hvala Majci Božjoj već se liepi broj učesnika 
prijavio, ali znamo, a i sami poznamo nekoje, koji će 
hodočastiti, a još se niesu prijavili. Takove najusrd- 
nije molimo, da se što prije prijave, jer o tome naj- 
više ovisi red i uspjeh hodočašća. 

Mnogi nas pitaju kojim ćemo putem krenuti i u 
kojim ćemo se gradovima zaustaviti. 

Takovima javljamo, da ćemo po svoj prilici — 
sigurni još posvema nijesmo — krenuti preko Mle- 
taka, Milana, Genove, Ventimilja, Marsilje, Nizze, Ćete, 
Tuluse i Tarba (onda Lurd.) 

U većim mjestima zaustavit ćemo se i po jedan 

dan. 

Svi će hodočasnici imati poseban znak na pr- 
sima. 

Pokretači su se hodočašća već pobrinuli, da 
hodočasnici uz tjelesnu okrepu budu imali i duševnu. 
U tu svrhu će se na putovanju u ovećim gradovima 
držati propovijedi i primati sv. Pričesti, da se što 
čiščim srcem i dušom poklonimo Majci svojoj. 

Sve će to — uvjereni smo — Božjom pomoći 
krasno uspjeti, samo molimo, da se svi, koji žele 
hodočastiti, što prije prijave. 

Izabrali smo upravo mjesec KOLOVOZ, jer se 
onda ii Lurdu razvijaju i odigravaju najganutljivi i 
najveličanstveniji prizori, kao takodjer i zato da nam 
se uzmognu pridružiti učitelji, profesori i t. d. 

Priprave za blagoslov l^ripfe. 

Naš se krasni kip Djevice Lurdske, već od ne- 
djelje nalazi posred stare crkve. Možemo slobodno 
reći, da ne ima časa, a da koja pobožna duša ne 
kleči pred njim. Koliko će suza ovih dana izmamiti 
taj milovidni kip.... i koliko će se uzdaha vinuti pre- 
ma nebu.... 

Propovijedi su počele u nedjelju. .Hrvatski pro- 
povijeda poznati pučki propovijednik Don Angjeo 
Buzolić. T reba vidjeti, kolikom ga pažljivošću narod’ 
sluša i koli se . često lice slušatelja pod utjecanjem, 
srdačne, tople riječi propovijeđnikove orosi Guzama. 
Najviše, što nam se u Don Angjelu dopada, jest nje- 
gova razgovijetnost i njegov jednostavni, ali privla- 
čivi način govorenja. Osim toga govori o Mariji, pak 
se ne čudimo, da ima toliki uspjeh, kod slušateljstva 
i da onakvim oduševljenjem i ljubavlju govori. 

Dne 10. bit će blagoslov Kripte. Isti dan dolazi 
iz Senja Presv. biskup Vučić, koji će obaviti posvetu 
velikog oltara. 

Dne 11. bit će Prva sv. Misa u Kripti i proce- 
sija sa kipom Djevice Lurdske iz stare Crkve u nOvo- 
sagragjenu Kriptu, gdje će ostati dok se ne sagradi 
gornja Crkva u kojoj će na veličanstvenom velikom 
oltaru biti smješten. 

U Crkvi sv. Jerolima na Rijeci, vrijedni će Dori 
Balas, učiniti svečanu Trodnevnicu na čast BI. Dj. 
Lurdske. Mimogred spominjemo, da je u svojoj Crkvi 
sv. Jerolima, podigao ukusnu Špilju Lurdsku s na- 
mjerom, da se narod što više oduševi za Gospu 
Lurdsku, kojoj se on pred par godina poklonio u 
samome Lurdu. 

Ovih dana je izišao krasni molitvenik 

„flVE nflRIfl". 

To je pravi molitvenik HAJKE BOŽJE LCJRb- 
SKE. Ima 628 str., a stoji 1 kr. i 40 fil. 

KATOLlCKOAlF 

L SVIJETU | 


ZLATNA MISA SY. OCA. 

S< ^ — Mladi i uopće vrlo obljub- 

ljeni kralj Španjolski, koji 
JI ^ je više puta hodočastio u 

Lurd i kojemu dapače o 
vratu visi medaljica Neokaljane Dj. Lurdske, koju mu 
je poklonio čuvar Lurdskoga Svetišta -- biskup Šefer-- 
imenovao je ljubimicu Španjolskoga naroda, svoju se- 
stru, Mariju Terezu, predsjednicom odbora ženž za 
sakupljanje crkvenoga ruha i ostalih predmeta za bo- 
goslužje. 

Pobožna se Marija odmah odlučno prihvatila 
posla, pa ne ima dvojbe, da će Španjolski darovi za- 
premati prvo mjesto i brojem, a i ljubavlju, kojom će 
ih Španjolski narod pokloniti sv. Ocu — Kristovu 
Namjesniku, protiv koga se ovo posljednje vrijeme 
regbi šav pakao podigao. 

U Parizu je umf o glasoviti i svemu svijetu po- 
znati kršćanski pjesnik Franjo Kope. Prije smrti je 
primio od kardinala Mery del Val ovaj brzojav : 
„Sjećajući se sv. Otac velikih usluga i koristi, koje 
ste izkazaii Istini Vašim umnim radom i dobrim pri- 
mjerom, ganutim Vas srcem i očinskom ljubavlju bla- 
goslivlje.“ Vrli je i odlični pjesnih na te riječi od ve- 
likoga zadovoljstva briznuo u plać. Bio plemenitome 
pjesniku ovaj blagoslov Oca Kršćanstva na zemlji, 
zalogom blagoslova, miloga Isusa, za koga se su odlučno 
uvijek borio, na nebu. 

Dne 29. preminuo je u Parizu kardinal Rišar 
časni starac, osamdesetgodišnji nadbiskup Pariški, 
glava kat. Crkve u Francuskoj, vogja divske borbe 
za prava Crkve katoličke, srce jedinstva i sloge ine- 
gju svećenstvom i Francuskim biskupima. Zaklopio je 
svoje trudne oči, kao pravi Kristov sljedbenik, siro- 
mah i prognanik framasunske vlade, daleko od svoje 
palače, iz koje je morao prošle godine usred ciče 
zime izaći. Bio je vanredno dobar i ljubezan. Smrt 
mu je bila veoma ganutljiva ; preminuo je moleći se. 
Za cijeloga svoga života bio je vanredno odan sv. Ocu 
Papi. Njegovom nasljedniku, presvijetlomu. Ametu, po- 
slao je sv. Otac ovu brzojavku: „Veoma sam ganut 
od žalobne vijesti prečasnoga i žarko ljubljenoga 
kardinala Rišarda, nezaboravnoga uzora svećeničkoga 
života i vjerne pastirske brige". 

Naš kralj papi. Kad je ono jesenas bio obolio 
naš kralj, sv. se je Otac puno Bogu molio za zdrav- 
lje visokoga bolesnika. I hvala dragome Bogu kralj je 
ozdravio, i u ime zahvalnosti poslao vlastoručno pismo 
sv. Ocu, zahvaljujući mu se na ljubavi. Istom 
mu je prigodom poslao upravo carski dar — jedan 
milijon kruna. Dragi će Isus sigurno obilno nagraditi 
plemenitoga vladara, koji je Njegovu namjesniku na 
zemlji, tako obilatu pomoć pružio. 

v 

SVflSTICE. 

■■Iza kako su sliku našega divnoga kipa 
Majke Božje Lurdske donijeli Hrvatski listovi kao 
Vrhbosna, Glasnik Srca Isusova i Marijin Cvjetnjak, i 
iza kako je otisnuta u Kalendaru Srca Isusova i 
Marijina, prodrla u skoro svaku kat. kuću, sretni 
smo, što možemo javiti svojim čitateljima, da nas 

i sami Talijanski listovi upravo vruće mole za 
istu fotografiju. Tako ju je pred par dana donio 
jedan Talijanski list, koji se tiska u 10.000 istisa- 
ka, a nekoliko smo dana kasnije sa istu fotogra- 
fiju bili zamoljeni od urednika jednoga drugoga 
časopisa Talijanskoga, koji izlazi u 40.000 istisaka, 
te se čita po cijelome svijetu. 

Koliko mora biti haran Prečistoj Djevici Ri- 
ječki puk, što taj toli krasni kip ima u svojoj 
sredini. Koli se sretnim mora cijeniti, što može 
svaki čas pasti na koljena pred tim miloviđnim 
kipom, moliti se Pres. Djevici, očitovati Joj svoje 
nevolje i potrebe, pozdravljati Je šaptajući „Zdravo 
Marije" i srdačnom pjesmom Njoj svoju ljubav 
iskazivati ! 

“ Prigodom Jubileja Bezgrješne Djevice Lurd- 
ske, dična je Sarajevska „Vrhbosna “ posvetila divan 
članak Majci Božjoj Lurdskoj pod naslovom : „Na 
osvitku Lurdskoga Jubileja". Evo mu svršetak: 

»Ti premila Gospo Lurdska blagoslovi una- 
prieđ ovaj rad, neka bude dostojan darak u čast 
Tvoga Jubileja! Pa kao što Ti sama svu slavu 
polažeš svome Sinu, tako isprosi i nam milost, da 
i ovogodišnji rad raš preko milostivih ruku Tvojih 
služi na vječnu slavu Božanskoga Sina Tvoga!" 

Tako eto piše vrijedni i odvažni borac za 
Kristova načela, dr. IvanŠarić. 

Glasnik Srca Isusova, ovaj put izgleda, kao 
da je glasnik Presv. Djevice Lurdske, jer je skoro 
sav svoj prostor uložio pripovijedajući slavu i 
milosrgje Djevice Lurdske. Tako i treba da bude! 
Ta slavimo Petđesetgodišnjicu Prikazanja Kra- 
ljice Angjela u Lurdu! Mi smo s naše strane veo- 
ma harni neumornome Ocu Zabeu, što je onako 
lijepo i srdačno preporučio naše hodočašće u ko- 

lovozu. Dao dragi Bog, što sjajnije uspije, i tako 
se Hrvati ujedno poklone i Majci Mariji u Lurdu 
i Njezinu Božanskome Sinu u Paralemonijalu. 

im Pod naslovom: 11. veljače, Spljetska je 
« Gospina Krunica» takogjer objelodanila lijep 
članak u hvalu Djevici Lurdskoj. Punim se pra- 
vom veli u tome članku, da je kroz ovo 50 go- 
dina, što se je Majka Božja prikazala u Lurdu, 
sv. Krunica zasjala osobitim sjajem i bljesnula 
novom slavom i čarom, jer znamo, da je lijepa 
Gospa, prikazivajući se u Lurdu uvijek sa po- 
smiješkom gledala nevinu Bernardicu, koj a bi, za- 
dubivši se u neopisivu ljepotu Djevičinu, prebirala 
krunicu. Osim toga se Presv. Djevica uvijek pri- 
kazivala krunicom u ruci, očevidno stoga, da 
nam pokaže koli joj je milo molenje sv. krunice. 



SAĐ'RŽA}: 


Posveta (str. 1) — Lurd i Patmos 2 — Braća smo 5 — 
Jubileja Jeka pjesma 6 —Po Mariji k Isusu 7 — Dalmatinac 
i Marija pjesma 9 — K slici, koja se nalazi na lijevoj strani 
čitatelja 11 — Povijest Lurdskih Prikazanja 13 — Vanređno 
Ozdravljenje u Engleskoj 15 — Posveta BI. Dj. Mariji, bez 
grijeha začetoj, pjesma 16 Brodolom i milost Marije 20 
— Neustrašivi branitelji sv. Vjere 21 — Dne 24 veljače 1858 
22 — U Lurd 24 — BI. Dj. Lurdska u našoj domovini 26 — 
Po katoličkome svijetu 29 - Svaštice 30. 



Uredništvo ,,N. G. L.“ sa zahvalnošću prima foto- 
grafije Lurdskih špilja, koje će U istoj objelo- 
danjivati. 




Kleriku M J. Zagreb. Punim ste se pravom imali 
nadati da će se za glasnik pobrinuti Ona, čiju slavu 
on pronosi. Srdačna Vam hvala na poslanim pretplatnicima 
kano i svim kolegama, koji su Vas u Vašem svetom nasto- 
janju potpomogli. Ne biste se mogli isto tako zauzeti i za 
Kristienu Povijest Lurda ? Pozdrav kolegi S...„ i N. H. 

P. n. g. J . L.... Spljet. Dakle su se Vaši drugovi odu- 
ševili za «N. G. L.»? Dobar je to znak.- Kad primimo obe- 
ćano, javit ću Vam se. Megjutim se pobrinite, da i u Vašim 
rodnim mjestima u što većem broju prodre «N. G. L.» uvje- 
reni, da će ona ne samo širiti pobožnost k Prečistoj Dj. 
Lurdskoj, nego da će takogjer krijepiti i jačati u dušama sv. 
Vjeru. Z Bogom! Pozdravljam Vas, kao i sve moje domoro- 
ce osobito S. V. Preporućam se i nadalje! 

P. n. G . D . VI.... Gorica . Nema dvojbe, da će se BI. 
Djevica pobrinuti za svoj glasnik, koji će kao lakokrili gla- 
sonoša iz mile Rijeke diljem Domovine širiti Njezinu slavu 
i krijepiti duše u sv. Vjeri. Lijepa hvala na poslanim pret- 
platnicima ! Vaše posljednje riječi vrijede suha zlata iz njih 
se vidi, da svesrdno ljubite milu Goepu male Bernardice, 
dozvolite mi, da ih ovdje navedem, nek ih pročitaju svi 
naši pretplatnici i neka im bude lozinkom : « Naprijed za 
slavu naše Gospe Lurdske!» 

Velec. g . Vjekoslovu Anto... Cres. Svu smo trojicu po želji pri- 
brojili ostalim prijavnicima za Lurd. Možda će se još koji 
naći sa tih strana! Preporućam o Vam najtoplije naš glasnik. 
Glede vanjištine glasnika uviek ćemo nastojati, da bude upra- 
vo sjajna, a osobitu ćemo pažnju posvećivati ilustracijama 
ne žaleći nit najmanje troškova. Sretan sam, što ću Vas do 
Lurda imati za suputnika. Živjeli! 

Čas. s. M. Vik.-Livno. Majka Marija očevidno blago- 
slivlje naše nastojanje. «N. G. L.» svugdje su najvećim odu- 
ševljenjem primili. Hvala Majci Mariji! Prvih je 5000 
istisaka nestalo, ko da si ih zapalio. Prisiljeni smo, da 
izdamo drugo izdanje. 

Vaše nam je krasno pismo nemoguće objelodaniti u 
ovome broju, radi nedostatka prostora. Objelodanit ćemo 
ga u III br. Sve smo pretplatnike iz Livnapo želji ubrojili 
med dionike vječnik sv. Misa. Pozdravite i zahvalite u naše 
ime Vašim ,,Angjelcima“. 



£1 MiDL.e 


ODINA će 1908. ostati zlatnim slovi- 
ma upisana u Lurdskoj povijesti. Bit 
će to godina milosti i čudesa, slavlja 
i triumfa Neokaljane. Kroz tu godinu 
ja se nadam naći u Djevičinu Gradu. 
Tamo me želja vuće neprestano. Ja bih 
se ponovno želio okupati u onim pisci - 
nama, ponovno poljubiti blagoslovljenu 
zemlju Prikazanja Majke moje, ponovno 
moliti u pobožnoj bazilici sv. Ružarja, ponovno prisustvovati 
onim neopisivo divnim noćnim procesijama, ponovno gledati na 
svoje oći čudesa, koja sam motrio sretne godine 1902. 

Oh! Lurdu, mila zemljo Neokaljane, pravi kutiću Neba i 
biseru ljubavi moje, koli si srcu mome mio. . .Ja ću opet k Tebi, 
da se naučim istinski ljubiti, čvrsto vjerovati, požrtvovno raditi 
i strpljivo podnositi. 

Ja ću opet k tebi, ali mi je teško samu. . . Neka s toga 
dogju sa mnom svi bezvjerci, koji živu u mojoj domovini! Neka 
dogju i pokušaju naravno protumačiti bezbrojna čudesa, koja 
nam pripovijeda čudom ozdravljeni slijepac, odvjetnik Lassere, Dr . 
Boissarie i Dr. Bertrin u « Kritičnoj Povjesti Lurda* I Neka 
dogju ... i nema dvojbe, da će prignuti glavu, sagnuti koljena, 
te ganutim do u dno duše srcem sa onim hiljadama hodočasnika 
zapjevati pred Lurdskom Bazilikom veličanstveni koralni : — 
Credo! — Vjerujem! 

Neka se pridruže k meni svi oni, koji se ćute mlohavima, 
neodlučnima, bojažljivima, kad je potrebito da skoče na obranu sv. 
Vjere, Crkve, Pape i svećenstva! U Lurdu će vidjeti na hiljade 
hodočasnika svake dobi, gdje mole, vape, kliću u slavu Djevici 
Presvetoj! 

Vidjet će Andjela Božjega, kako trese čudotvornom vođom 
u piscinama. . . Vidjet će Krista u Presv. Hostiji, kako pozdrav- 
ljen od naroda ozdravlja u čas nestretne bolesnike . . . Nek dogju. . . 
i u njihovim će se ledenim srcima rasplamtiti živi i neugasivi 
plamen Vjere, Ufanja.i Ljubavi! 

Neka mi se pridruže i * uda Kristova, dragi bolesnici, jer 
Lurd upravo radi mnoštva čudesnih ozdravljenja, nazivlju novim 
Jerusolimom. Neka dodju sa mnom moja mila' braća redovnici i 
svećenici, da zajednički uzmognemo svim žarom duše svoje mo- 
liti za spas svoga naroda i svoga doma. 

Osobito bih želio vidjeti oko sebe cvijet svoje Domovine — 
mladež nasu. Poezia, zanos, oduševljenje i veličajni prizori, kojima 
bi u Lurdu bili svjedocima, napunili bi njihova mladenačka srca 
svetim žarom, oni bi se povratili u Domovinu, prožeti srdačnom 
željom za što veću kršćansku savršenost, te bi u javnom i pri- 
vatnom životu odlučno i bezobzirno visoko digli i razvili pravi 
barjak individualnoga i socijalnoga spasa: sv. Križ. 

Nek nas bude, što veća četa. . . nek ustaile čitava legija, 
koja će se pokloniti Neporočnoj Majci u Jubileju njezinih Prika- 
zanja. Uprirno s toga svi, svim silama, da ova manifestacija naše 
vjere i ljubavi naprama Neokaljanoj bude što veličanstvenija i 
impozantni ja. 

Možda mi nikakva stvar nije toliko ležala na srcu, kao bas 
ovo hodočašće. Vruće naime želim, da se i moja mila Domovina 
većj ednom odazove ljubezaom pozivu lijepe Kćeri Neba, mik Munje : 

Hoću, da ovdje dolazi veliko mnoštvo svijeta. 



